**П Л А Н**

**ЗА ДЕЙНОСТТА НА НЧ „Иван Вазов-1917”, С.Пр.Козма, ОБЩ.ОМУРТАГ, ОБЛ.ТЪРГОВИЩЕ ЗА 2021 ГОДИНА**

1. **ОСНОВНИ ЦЕЛИ:**

1. Развитие и обогатяване на културния живот, социалната и образователната дейност на населението.

2. Запазване на обичаите и традициите на българския народ.

3. Разширяване на дейността на читалището, чрез знанията за родния край на по-възрастното население

4. Възпитаване в дух на демократизъм, общочовешки качества, нравственост, родолюбие.

5. Основна дейност на читалището е да създава, съхранява и разпространява духовни ценности в населеното място.

6. Осигуряване на достъп до информация.

 В изпълнение на горепосочените цели през 2021 година читалището ще организира и проведе следната

**II. КУЛТУРНО-МАСОВА ДЕЙНОСТ:**

 През 2021г. читалището ще организира и провежда срещи, дискусии, обсъждания на книги, детски утра, Седмица на детската книга и изкуствата за деца, кътове и витрини, посветени на различни бележити дати и годишнини, драматизации на любими герои от приказки и др. Тържествено ще се отбележи 24 май – Деня на българската просвета и култура със среща с писател от региона. През годината читалището ще отбележи всички празници в културния календар. Към читалището функционира Детска певческа група. През 2021г. ще се изнасят поздравителни концерти в условията на пандемия, като се спазват всички мерки за безопасност. Ще се отбележат и празници като – Великден, Курбан байрям, Рамазан байрям и др., както и литературни четения и вечери – на семейството, на зрелостника и др. За 3 март-Националния празник на РБългария ще бъде обявен конкурс за рисунка на тема „Аз обичам България”; През летния сезон ще се организира Лятна читалня в двора на читалището; ще бъдат организирани и проведени походи сред природата с цел събиране на билки и природни материали за изработване на украса; ще бъдат проведени и спортни състезания . Във връзка с Коледно-новогодишните празници с децата от селото ще бъдат изработени картички и сурвакници.

с.Пр. Козма Читалищен секретар: А. Стоицова